Document ID: 32007R0932

KOMISJONI MÄÄRUS (EÜ) nr 932/2007,
3. august 2007,
millega muudetakse määrust (EÜ) nr 2375/2002 seoses Kanadast imporditava pehme nisu II alamkvoodiga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artikli 12 lõiget 1,
ning arvestades järgmist:
(1)
Euroopa Ühenduse ja Kanada valitsuse vahelise kokkuleppega 1994. aasta üldise tolli- ja kaubanduskokkuleppe (GATT) XXIV artikli lõike 6 alusel peetavate läbirääkimiste lõpetamise kohta, (2) mis on heaks kiidetud nõukogu otsusega 2007/444/EÜ, (3) on Kanadale ette nähtud pehme nisu imporditariifikvoodi suurendamine 853 tonni võrra. Kanadast imporditava pehme nisu II alamkvooti peaks komisjoni 27. detsembri 2002. aasta määruse (EÜ) nr 2375/2002 (millega avatakse kolmandatest riikidest pärit muu kui kõrge kvaliteediga pehme nisu ühenduse tariifikvoodid ja sätestatakse nende haldamine ning kehtestatakse erand ühenduse määrusest (EMÜ) nr 1766/92) (4) kohaselt suurendama 853 tonni võrra.
(2)
Pärast kella 13.00 (Brüsseli aja järgi) 16. aprillil 2007 taotletud ja määruse (EÜ) nr 2375/2002 kohaselt II alamkvoodi alla kuuluvatele kogustele litsentside väljaandmine on peatatud vastavalt komisjoni 18. aprilli 2007. aasta määrusele (EÜ) nr 421/2007, millega määratakse kindlaks jaotuskoefitsient impordilitsentside taotlustele, mis on esitatud 9.-16. aprillini 2007 määrusega (EÜ) nr 2375/2002 muu kui kõrge kvaliteediga pehmele nisule avatud ühenduse tariifikvootide raames II alamkvoodi all. (5) Kanadale ette nähtud pehme nisu imporditariifikvoodi suurendamisega 853 tonni võrra tuleks kõnealune peatamine käesoleva määruse jõustudes tühistada.
(3)
Määrusi (EÜ) nr 2375/2002 ja (EÜ) nr 421/2007 tuleks seetõttu vastavalt muuta.
(4)
Käesolevas määruses sätestatud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2375/2002 muudetakse järgmiselt.
1.
Artikli 2 lõige 1 asendatakse järgmisega:
„1. Käesolevaga avatakse imporditariifikvoot 2 989 240 tonnile CN-koodi 1001 90 99 alla kuuluvale muule kui kõrge kvaliteediga pehmele nisule.”
2.
Artikli 3 lõike 1 teine taane asendatakse järgmisega:
„-
II alamkvoot (järjekorranumber 09.4124): 38 853 tonni Kanadast,”.
Artikkel 2
Määruse (EÜ) nr 421/2007 artikli 1 lõige 2 jäetakse välja.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. august 2007

Labels: 3
17
18